PaedDr. Vlado Zlatoš, PhD. a Mgr. Tina Zlatoš Turnerová

Trvalé schudnutie nie je náhoda

2013

Trvalé schudnutie nie je náhoda napísal © PaedDr. Vlado Zlatoš, PhD., MMXIII; Spoluautorkou je © Mgr. Tina Zlatoš Turnerová, MMXIII; Vydavateľ elektronickej knihy: © Druska Books. Ilustrácie v eknihe sú použité zo servera GoodFon.com.

Publikácia je odvodená z audio vzdelávacieho materiálu Trvalé schudnutie nie je náhoda. Obsah sme rozšírili o podrobnejšie informácie a užitočné odkazy, ktoré v audio materiáli chýbajú.

Všetky práva vyhradené. Nijaká časť tejto knihy nesmie byť reprodukovaná, uchovávaná v rešeršných systémoch alebo prenášaná akýmkoľvek spôsobom vrátane elektronického, mechanického, fotografického či iného záznamu bez predchádzajúceho písomného súhlasu autora, respektíve vydavateľa.

ISBN: 978-80-89646-12-8

Ako správne používať túto publikáciu

V nasledovných riadkoch sa s vami podelíme o tie najcennejšie a najdôležitejšie myšlienky, ktoré vám pomôžu dostať sa z bodu A – tam kde ste dnes, do bodu B – čiže tam, kam sa túžite dopracovať. Prečítaním tejto publikácie pochopíte veľmi dôležité súvislosti o tom, čo musíte urobiť na to, aby ste sa vyslobodili zo začarovaného kruhu nadváhy až obezity.

Na začiatok vás, ale musíme upozorniť, že táto cesta, ktorú vám budeme v najbližších minútach popisovať, nepozná žiadne skratky ani špeciálne efekty. Nedostanete od nás žiadne zázračné návody ako trvalo schudnúť napríklad 10 kíl za 5 dní, či iné podobné nezmysly. Pripravili sme pre vás skutočne účinné praktické rady, ale má to jeden háčik. Musíte na nich pracovať každý deň v roku, aby sa stali súčasťou vašej novej životosprávy a premenili sa na trvalé zvyky. Žiadne skratky už nehľadajte a preto nebudeme strácať čas a pôjdeme hneď na prvú dôležitú lekciu.

Ešte pred tým si vás však dovolíme upozorniť na správne používanie tejto elektronickej publikácie. Môžete ju čítať z elektronického zariadenia, kde sa kliknutím na odkazy dostanete na ďalšie relevantné informácie, týkajúce sa danej problematiky. Odkazy označené ikonkou  sa vám otvoria na internete, nie sú obsahom tejto eknihy.

Publikácia obsahuje 7 lekcií a prvých 5 môžete čítať kdekoľvek sa nachádzate, ale pri šiestej lekcii budete musieť dávať veľký pozor. Táto 6. lekcia si bude vyžadovať vašu absolutnú koncentráciu, pripravený papier a pero. Lekcia obsahuje praktické úlohy, pomocou ktorých vás navedieme ku konkrétnym krokom, ktoré vás majú naučiť nové zručnosti. Ak tieto zručnosti začnete pravidelne používať, zmenia vašu životosprávu a tým pádom aj celý váš život k lepšiemu. Ak ste pripravený, tak začnime.

Lekcia 1 – analyzujte seba a svoju aktuálnu situáciu

Čudovali ste sa niekedy, prečo sú to najmä ženy, ktoré so svojou postavou nie sú takmer nikdy spokojné? Lenže nie len pre ženy, ale aj pre mužov je telo základný komunikačný nástroj, ktorý používame v tomto živote. Ľudské telo a myseľ majú neuveriteľnú silu, ktorá sa vyvíjala niekoľko miliónov rokov a dokáže prežiť aj v tých najextrémnejších podmienkach. Je to obraz sily a dokonalosti, ktorá nemá v prírode obdobu. A či sa nám to páči alebo nie, telo je zrkadlom poriadku, ale vo väčšine prípadov neporiadku toho, čo sa deje v našej hlave – čiže v myšlienkach.

Preto najdôležitejším krokom, ktorý na začiatok môžete urobiť, je zmeniť vzťah k svojmu telu. Vaše telo vám nepatrí, dokonca ani sila, ktorú ste v ňom zdedili po vašich predkoch. Máte ho len dočasne vypožičané počas obdobia vášho života. A keďže telo s nami ide od narodenia po smrť, jeho zdravie, kondícia a vitalita nám určujú kvalitu prežívania nášho života a dokonca vďaka telu si budujeme aj niektoré charakterové a povahové vlastnosti. Ten, kto sa nenaučil správne používať a starať sa o svoje telo, nemôže dokonale prežívať emócie radosti, štastia, či priateľských medziľudských vzťahov a len ťažko dokáže napĺňať svoj potenciál. Telo je v podstate jediný viditeľný objekt, ktorý je priamo spojený s našou kvalitou vedomia a našou individualitou, ktorá ho jednoznačne formuje. Ak nie ste spokojný so svojím telom znamená to, že ste si s ním nevytvorili ten správny vzťah a nenadviazali ste s ním tú správnu komunikáciu pomocou výživy, pohybu, zvykov, celkovej životosprávy, ale aj prostredníctvom postojov a myšlienok, ktoré si držíte v hlave. A či sa vám to páči, alebo aj nepáči, telo je vizitkou vašej kvality vedomia, myslenia a týchto postojov, ktoré voči sebe máte.

Najodvážnejšiu vec, ktorú môžete dnes urobiť, keď budete úplne sami, je vyzliecť sa do naha pred zrkadlom. Poobzerajte si svoje telo dokonale.

Predkloňte sa, zakloňte sa, vzpažte, otočte sa a úprimne hodnotte. Páči sa vám to čo vidíte? Pekne zblízka si obzrite všetky neúprimnosti, nezodpovednosti a neduhy, ktoré na sebe páchate a priznajte si všetky zlozvyky a sebauspokojovania, ktorými úspešne klamete seba i okolie pod rúškom šiat. Nepochybujeme o tom, že žiť v takomto tele je nadľudský údel a v tomto stave nedokážete možno ani sami seba ani svoje telo milovať. Myslíte si, že v takomto rozpoložení ste schopný nadväzovať úprimné a krásne vzťahy s druhými ľuďmi? Uvažujte znova, pretože problém nadváhy a obezity má dalekosiahle následky v rôznych sférach vášho života.

Ak máte problém s nadváhou alebo obezitou, nepochybujeme o tom, že práve šaty sa stali pre vás nástrojom klamu pre seba i okolie. Problém spočíva v tom, že vaše telo sa nedá oklamať a je úplným a presným zrkadlom neporiadku vo vašej hlave. Takže kde by ste mali začať proces svojej premeny, keď nie práve vo svojich myšlienkach?

Vážení čtenáři, právě jste dočetli ukázku z knihy Trvalé schudnutie nie je náhoda.
Pokud se Vám líbila, celou knihu si můžete zakoupit v našem e-shopu.